**Aldatipšoo toimâ Männikkö Palvâlempääihist**

**Uuccâmäigi 31.3.-22.4.2022**

Tooimâ soijimsaje lii tääl Männikkö Palvâlempäikki. Männikkö lii 57 saje palvâlempäikki, mii fáálá pehtilittum palvâlemaassâm. Äššigâsah láá iänááš elilâmulmuuh.

Aldatipšoo pargo lii huolâttem- já tipšompargo.

Tohálâšvuotâiähtu: Aldatipšoo tođhos. Mij vaattâp registeristem Valvira áámmátulmui kuávdášregisterân.

Pargoäigihäämi lii pajepargo já pargo lii kuulmâvuárupargo.

Pargokuáhtásâš pälkki lii 2206,83 €/mp. Palvâlemkoskâvuođâ iävtuh já pargokuáhtásâš pälkki meriduvvojeh SOTI sopâmuš mield já toos lasseen máksoo Aanaar-lase 3 %.

Keččâlemäigi lii 4 mp.

Ovdil tooimâ vuástáväldim kalga väljejum toimâttiđ tuhhiittettee tuáhtártuođâštus (T-luámáttâh) tiervâsvuođâtilestis. Pargoost váttoo njuámmootavdâlaavâ 48 § vaattâm puákuttâssyeji.

Aanaar kieldâ lii suovâttes pargosiärvus.

Toimâ tiävdoo sopâmuš mield.

Lasetiäđuid adelává Männikkö västideijee pyecceetipšoo Marika Temisevä puh. 040 652 6838 [marika.temiseva@inari.fi](mailto:marika.temiseva@inari.fi)

já lájádâstipšo hovdâ Katriina Halmeaho, puh. 040 622 7744 [katriina.halmeaho@inari.fi](mailto:katriina.halmeaho@inari.fi)

Tooimân puáhtá uuccâđ nuuvt, ete kuáđá ucâmuš Aanaar kieldâ šleđgâlii pargouuccâmpalvâlusân čujottâsâst www.kuntarekry.fi.

Jis ij lah máhđulâš toohâđ šleđgâlii ucâmuš, te ucâmuš kalga toimâttiđ poostâ peht: Inarin kunta, Sosiaali- ja terveysosasto/ Laitoshoidon johtaja Katriina Halmeaho, Piiskuntie 2, 99800 Ivalo. Kovertân merkkim: "hakemus lähihoitajan toimeen / Männikkö".

Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

Avelist 31.3.2022 Lájádâstipšo hovdâ